b'\n_START_ARTICLE_\nKaljaris\n_START_SECTION_\nIstorija\n_START_PARAGRAPH_\nMiestas buvo \xc4\xafkurtas finikie\xc4\x8di\xc5\xb3, VII a. pr. m. e., kaip Karalis. 238 m. pr. m. e. Sardinija atiteko Romos respublikai. Per pilietin\xc4\xaf kar\xc4\x85 tarp Cezario ir Pomp\xc4\x97jaus r\xc4\x97m\xc4\x97 pastar\xc4\x85j\xc4\xaf, o Karalio pavyzd\xc5\xbeiu pasek\xc4\x97 kiti Sardinijos miestai. Seksto Pomp\xc4\x97jaus leitenantui Menui tik \xc4\x8dia jis sutiko pasiprie\xc5\xa1inim\xc4\x85, bet miestas pasidav\xc4\x97 po trumpos apgulties._NEWLINE_Romos imperijos laikais Kaljaris buvo salos sostin\xc4\x97 ir nors netapo kolonija, miesto gyventojai tapo Romos pilie\xc4\x8diais. Krik\xc5\xa1\xc4\x8dionybe mieste buvo nuo III a., o \xc5\xa1imtme\xc4\x8dio pabaigoje \xc4\x8dia buvo vyskupas. IV a. vidury Kaljaryje vyskupu buvo Liuciferis Kaljarietis, kurio \xc5\xa1ventumas diskutuotinas. \xc5\xbdlugus Romos imperijai miestas su visa Sardinija atiteko vandalams, bet jis viduram\xc5\xbeiais i\xc5\xa1laik\xc4\x97 svarb\xc4\x85._NEWLINE_XI a. Pizos respublika tur\xc4\x97jo didel\xc4\x99 \xc4\xaftak\xc4\x85 Sardinijoje. XIV a. Kaljar\xc4\xaf u\xc5\xbe\xc4\x97m\xc4\x97 Aragono karalyst\xc4\x97, v\xc4\x97liau vald\xc4\x97 Ispanijos vietininkai. 1718\xc2\xa0m. Sardinija atiteko Savojos dinastijai, kuri pasivadino Sardinijos karaliais. XVIII a. pabaigoje Pranc\xc5\xabzijos revoliucionieriai band\xc4\x97 u\xc5\xbeimti miest\xc4\x85, bet sardinie\xc4\x8diai apsigyn\xc4\x97. Jie tik\xc4\x97josi i\xc5\xa1 Pjemonto didesn\xc4\x97s autonomijos, o jos negav\xc4\x99 sukilo. Netrukus Savojos dinastija atgavo vald\xc5\xbei\xc4\x85 saloje._NEWLINE_Po Italijos suvienijimo miestas prad\xc4\x97jo augti. Daug gra\xc5\xbei\xc5\xb3 pastat\xc5\xb3 atsirado, kai meras buvo Ottone Bacaredda. \xc5\xa0is meras taip pat nuslopin\xc4\x85 vien\xc4\x85 pirm\xc5\xb3j\xc5\xb3 darbinink\xc5\xb3 sukilim\xc4\x85 XX a._NEWLINE_S\xc4\x85jungininkai per Antr\xc4\x85j\xc4\xaf pasaulin\xc4\xaf kar\xc4\x85 bombardavo miest\xc4\x85 1943\xc2\xa0m. vasar\xc4\xaf, daug miestie\xc4\x8di\xc5\xb3 pab\xc4\x97go \xc4\xaf kaimus. T\xc5\xb3 met\xc5\xb3 rugs\xc4\x97j\xc4\xaf vokie\xc4\x8di\xc5\xb3 armija u\xc5\xbe\xc4\x97m\xc4\x97 sal\xc4\x85, bet greitai atsitrauk\xc4\x97, kad sustiprint\xc5\xb3 pozicijas \xc5\xbeemyne. Po karo miestas toliau augo.\n_START_SECTION_\nFutbolas\n_START_PARAGRAPH_\nMieste \xc5\xbeaid\xc5\xbeia Cagliari Calcio klubas. \xc4\x8cia 1990\xc2\xa0m. vyko XIV pasaulio futbolo \xc4\x8dempionatas.'